Europa ameninţată pentru crimele Israelului din 

Gruparea jihadistă Statul Islamic (SI) şi-a îndemnat joi adepţii 


să comită atentate în diverse orașe din Europa și SUA în urma 
sprijinului occidental oferit Israelului în Fâșia Gaza, pentru a-i 
„răzbuna” pe musulmanii din teritoriile palestiniene şi din alte 
ţări din Orientul Mijlociu, transmite Agerpres citând agenţia 
EFE. 


„Faceţi-i să ştie că vor da socoteală pentru crimele comise în Palestina, în 
Irak, în Levant şi în restul ţărilor musulmane pe străzile din Washington, 
Paris, Londra, Roma şi în ţările ateilor”, afirmă purtătorul de cuvânt al SI, 
Abu Hazifa al-Ansari, într-un mesaj audio difuzat pe canalele grupării 


teroriste. 


În acest mesaj, cu o durată neobișnuită de mai mult de o jumătate de oră, 


purtătorul de cuvânt al mişcării jihadiste sugerează că acum „conflictul” 


trebuie axat asupra aliaţilor Israelului, nu pe statul evreu în sine, precum 


şi asupra ţărilor arabe care menţin relaţii cu Israelul. 


„În cadrul credinţei noastre că războiul este cu evreii şi cu aliaţii lor 
de oriunde, Statul Islamic anunţă desfăşurarea tuturor 
combatanţilor săi, în mod special, şi a tuturor musulmanilor, în 
general, în sprijinul celor vulnerabili pentru a avea drept ţintă 
evreii, creştinii şi aliaţii lor criminali în orice loc sub cer”, a indicat 


Abu Hazifa al-Ansari. 


Acesta a îndemnat la „răzbunare pentru musulmanii din Palestina, Irak, 
Levant și ţările musulmane” și la „diversificarea planurilor şi operaţiunilor 


cu explozivi, arme de foc, arme albe şi lovituri cu vehicule”. 


„Urmăriţi-i pe prizonierii evrei şi creştini pe străzile din SUA, 
Europa şi din lumea întreagă şi pătrundeţi în casele lor şi ucideţi-i”, 
instigă acelaşi reprezentant al jihadiştilor, care mai cere ca în aceste 
atacuri „să nu se facă distincţie între civili şi militari, pentru că 
armatele evreilor şi creştinilor bombardează ţările musulmane fără 


a face diferenţa între civili şi militari”, citează Agerpres. 


ISIS a revendicat joi responsabilitatea pentru cele două explozii care au 
ucis, miercuri, în Iran, cel puţin 95 de persoane în apropierea 
mormântului lui Qassem Soleimani, artizanul operaţiunilor militare 
iraniene din Orientul Mijlociu, asasinat de o dronă americană în urmă cu 


patru ani, scriu Reuters şi The Times of Israel. 


Sistemul vrea să ne reducă la tăcere! Sprijiniţi 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcţionează strict cu ajutorul cititorilor, 


din acest motiv vă cerem acum ajutorul. Ne puteți 


sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


